KOMMISSIONENS FORORDNING (EF) Nr. 1009/97 af 4. juni 1997 om anden ændring af forordning (EF) nr. 581/97 om undtagelsesforanstaltninger til støtte for markedet for svinekød i Belgien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og
ud fra følgende betragtninger:
På grund af udbrud af klassisk svinepest i visse grænseområder i Nederlandene blev der ved Kommissionens forordning (EF) nr. 581/97 (3), ændret ved forordning (EF) nr. 772/97 (4), fastsat undtagelsesforanstaltninger til støtte for markedet for svinekød i Belgien;
på grund af nye tilfælde af klassisk svinepest i grænseområderne i Nederlandene har de belgiske veterinærmyndigheder indført nye overvågningszoner; de i forordning (EF) nr. 581/97 fastsatte undtagelsesforanstaltninger bør fra den 13. maj 1997 udvides til også at omfatte disse zoner, hvilket indebærer en ændring af bilag II til den nævnte forordning;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
I bilaget II, andet led, i forordning (EF) nr. 581/97 ændres »9. april 1997« til »9. maj 1997«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 13. maj 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. juni 1997.